BG
23.5.2022 г.
Официален вестник на Европейския съюз
C 207/7
Диспозитив Член 29, параграф 2, второ изречение от Регламент (ЕС) No 604/2013 на Европейския парламент и на Съвета от 26 юни 2013 година за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство, трябва да се тълкува в смисъл, че употребеното в тази разпоредба понятие „задържане в учреждение за изтърпяване на наказанието лишаване от свобода“ не обхваща принудителното настаняване на търсещо убежище лице в психиатрично болнично отделение, което е разрешено със съдебен акт с мотива, че поради психическо заболяване това лице представлява сериозна опасност за себе си или за обществото.
(1)
ОВ C 242, 21.6.2021 г.
Определение на Съда (осми състав) от 10 януари 2022 г. (преюдициално запитване от Amtsgericht Hamburg — Германия) — EL, CP/Ryanair DAC (Дело C-287/20) (1) (Преюдициално запитване — Член 99 от Процедурния правилник на Съда — Въздушен транспорт — Регламент (ЕО) № 261/2004 — Член 5, параграф 3 — Общи правила за обезщетяване и помощ на пътниците при отмяна или голямо закъснение на полети — Освобождаване от задължението за обезщетяване — Понятие „извънредни обстоятелства“ — Стачка на кабинните екипажи и пилотите — „Вътрешни“ и „външни“ за дейността на опериращия въздушен превозвач обстоятелства — Харта на основните права на Европейския съюз — Членове 12 и 28 — Членове 12 и 28 от Хартата на основните права на Европейския съюз — Липса на нарушение на свободата на работниците на събрания и сдружаване и на преговорното право на въздушния превозвач) (2022/C 207/09) Език на производството: немски Запитваща юрисдикция Amtsgericht Hamburg
Страни в главното производство Ищци: EL, CP Ответник: Ryanair DAC
Диспозитив Член 5, параграф 3 от Регламент (ЕО) No 261/2004 на Европейския парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) No 295/91 трябва да се тълкува в смисъл, че започналото по призив на синдикат стачно движение на кабинните екипажи и пилотите на опериращ въздушен превозвач с цел предявяване на исканията на тези работници не попада в обхвата на понятието „извънредно обстоятелство“ по смисъла на тази разпоредба, като в това отношение е без значение наличието на предварителни преговори с представителите на работниците.
(1)
ОВ C 279, 24.8.2020 г.